CELEX: 32015R2031
Language: sk
Date: 2015-11-13 00:00:00
Title: Vykonávacie nariadenie Komisie (EÚ) 2015/2031 z 13. novembra 2015, ktorým sa mení nariadenie Komisie (ES) č. 1918/2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku

14.11.2015   
            
            
               SK
            
            
               Úradný vestník Európskej únie
            
            
               L 298/4
            
         VYKONÁVACIE NARIADENIE KOMISIE (EÚ) 2015/2031
   z 13. novembra 2015,
   ktorým sa mení nariadenie Komisie (ES) č. 1918/2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a), c) a d),
   keďže:
   
               (1)
            
            
               Nariadením Komisie (ES) č. 1918/2006 (2) sa otvorila ročná colná kvóta na dovoz panenského olivového oleja patriaceho pod číselné znaky KN 1509 10 10 a KN 1509 10 90 úplne získaného v Tunisku a prepravovaného priamo z tejto krajiny. V článku 2 ods. 2 uvedeného nariadenia sa stanovujú mesačné obmedzenia na množstvá olivového oleja, na ktoré možno vydať dovozné licencie v rámci celkového objemu kvóty stanoveného v ods. 1 uvedeného článku. Vzhľadom na potrebu prijať opatrenia na zlepšenie situácie tuniského hospodárstva, je vhodné uľahčiť obchodovanie s olivovým olejom medzi Úniou a Tuniskom znížením administratívnej záťaže na správu kvóty otvorenej nariadením (ES) č. 1918/2006. Preto je nevyhnutné znížiť mesačné obmedzenia stanovené v článku 2 ods. 2 uvedeného nariadenia.
            
         
               (2)
            
            
               Suma záruky stanovená v článku 3 ods. 4 nariadenia (ES) č. 1918/2006 by sa mala zvýšiť, aby sa zaručilo, že záväzok zabezpečiť dovoz sa splní počas obdobia platnosti dovozných licencií.
            
         
               (3)
            
            
               Nariadenie (ES) č. 1918/2006 by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Nariadenie (ES) č. 1918/2006 sa mení takto:
   
               1.
            
            
               Článok 2 sa mení takto:
               
                           a)
                        
                        
                           odsek 2 sa nahrádza takto:
                           „2.   Colná kvóta je otvorená každý rok od 1. januára.“;
                        
                     
                           b)
                        
                        
                           odsek 3 sa vypúšťa.
                        
                     
         
               2.
            
            
               Článok 3 sa mení takto:
               
                           a)
                        
                        
                           odsek 1 sa nahrádza takto:
                           „1.   Odchylne od článku 6 ods. 1 nariadenia (ES) č. 1301/2006 môžu žiadatelia podať jednu žiadosť o dovoznú licenciu za týždeň, a to v pondelok alebo v utorok.“;
                        
                     
                           b)
                        
                        
                           odsek 4 sa nahrádza takto:
                           „4.   Dovozná licencia platí odo dňa jej skutočného vydania v súlade s článkom 22 ods. 2 nariadenia Komisie (ES) č. 376/2008 (3) do posledného dňa obdobia dovozných colných kvót.
                           Suma záruky je 20 EUR na 100 kg netto.
                           
                              (3)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).“"
						
                        
                     
         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa na obdobia kvót začínajúce 1. januárom 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (Ú. v. EÚ L 365, 21.12.2006, s. 84).